11. ฐานะการเงินและผลการดำเนินงาน

งบการเงินรวมในระยะ 3 ปีที่ผ่านมา ตามเอกสารแนบ 5

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 6

อัตราส่วนทางการเงินในระยะ 3 ปี ที่ผ่านมา ตามเอกสารแนบ 7

ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทย่อยในปี 2552 และ 2551 ได้ผ่านการตรวจสอบจากนางจรรยาภรณ์
เตชะมนตรีกุล ผู้สอบบัญชีรับอนุญาตทะเบียน 6720 บริษัท สหการบัญชี พี เค เอฟ จำกัด
ซึ่งผู้สอบบัญชี ได้แสดงความเห็นอย่างไม่มีเงื่อนไข

1.2 สรุปนโยบายการบัญชีที่สำคัญ

  1.2.1 การรับรู้รายได้และค่าใช้จ่าย มีดังนี้

  - รายได้จากการขายบันทึกรับรู้รายได้เมื่อมีการส่งมอบสินค้าและกรรมสิทธิ์

  - รายได้จากการขายตัวแทนจัดจำหน่าย บันทึกรับรู้รายได้เมื่อตัวแทนจัดจำหน่าย ขาย
  สินค้าให้กับลูกค้า

  - รายได้จากการบริการ บันทึกรับรู้รายได้ตามอัตราส่วนของงานที่ทำเสร็จ

  - รายได้อื่นและค่าใช้จ่าย บันทึกรับรู้ตามเกณฑ์คงค้าง

2.  เงินสดและรายการเทียบเท่าเงินสด หมายถึง เงินสดในมือและเงินฝากสถาบันการเงิน
    ไม่รวมเงินฝากซึ่งมีกำหนดรับคืนเกินกว่า 3 เดือน และเงินฝากสถาบันการเงินที่มีภาระ ผูกพัน

3.  ลูกหนี้การค้าแสดงมูลค่าสุทธิที่คาดว่าจะได้รับ
    บริษัทบันทึกค่าเผื่อหนี้สงสัยจะสูญจากจำนวนเงินที่คาดว่าจะเรียกเก็บเงินไม่ได้จากประสบการณ์ในอดีต
    สภาวะเศรษฐกิจ และความสามารถในการชำระหนี้ของลูกหนี้
    หนี้สงสัยจะสูญบันทึกในงบกำไรขาดทุน

4.  สินค้าคงเหลือแสดงตามราคาทุนหรือมูลค่าสุทธิที่คาดว่าจะได้รับแล้วแต่มูลค่าใดจะต่ำกว่าราคาทุนคำนวณโดยวิธีเข้าก่อน-ออกก่อน

  1.2.5 อสังหาริมทรัพย์รอการขายแสดงในราคาทุนสุทธิจากค่าเผื่อการด้อยค่า(ถ้ามี)
  ซึ่งประกอบด้วยต้นทุนในการได้มาซึ่งที่ดิน ต้นทุนพัฒนาที่ดินเพื่อขาย
  และค่าใช้จ่ายที่เกี่ยวข้องโดยตรง

  1.2.6 เงินลงทุนในหลักทรัพย์

  บริษัทจัดประเภท แสดงมูลค่าและรับรู้กำไร(ขาดทุน)จากการเปลี่ยนแปลงมูลค่า
  ของเงินลงทุนในหลักทรัพย์ดังนี้

  - เงินลงทุนในตราสารทุนที่ไม่อยู่ในความต้องการของตลาดจัดประเภทเป็น เงิน
  ลงทุนระยะยาวซึ่งบริษัทถือเป็นเงินลงทุนทั่วไป แสดงด้วยราคาทุนหักค่าเผื่อจากการด้อยค่า
  (ถ้ามี)

  - เงินลงทุนในตราสารทุนในความต้องการของตลาด
  จัดประเภทเป็นเงินลงทุนระยะยาวซึ่งบริษัทถือเป็นหลักทรัพย์เผื่อขาย แสดงด้วยมูลค่ายุติธรรม
  กำไร (ขาดทุน) ที่ยังไม่เกิดขึ้นแสดงอยู่ในส่วนของผู้ถือหุ้น

  - เงินลงทุนในหลักทรัพย์ที่จำหน่ายในระหว่างงวด คำนวณต้นทุนโดยใช้วิธีถัวเฉลี่ยถ่วงน้ำหนัก

  1.2.7 เงินลงทุนในบริษัทย่อยและบริษัทร่วม

  - เงินลงทุนในบริษัทร่วมที่แสดงในงบการเงินรวม แสดงตามวิธีส่วนได้เสียสุทธิจาก การด้อยค่า
  ในกรณีที่มีการด้อยค่าของเงินลงทุนจะรับรู้ผลขาดทุนนั้นในงบกำไร ขาดทุนรวม

  - เงินลงทุนในบริษัทย่อยและบริษัทร่วมที่แสดงในงบการเงินเฉพาะกิจการ
  แสดงตามวิธีราคาทุนสุทธิจากการด้อยค่า
  ในกรณีที่มีการด้อยค่าของเงินลงทุนจะรับรู้ผลขาดทุนนั้นในงบกำไรขาดทุนเฉพาะกิจการ

  1.2.8 ที่ดินแสดงราคาทุน อาคารและอุปกรณ์แสดงราคาทุนหลังหักค่าเสื่อมราคาสะสม และ
  ค่าเผื่อการด้อยค่า(ถ้ามี) ค่าเสื่อมราคาอาคารและอุปกรณ์
  คำนวณโดยวิธีเส้นตรงตามอายุการใช้งานโดยประมาณของสินทรัพย์ ซึ่งมีดังนี้

  ----------------------------------------------- -------------- --------
  อาคารและสิ่งปลูกสร้าง                               20             ปี

  เครื่องตกแต่งติดตั้งและอุปกรณ์                          5              ปี

  ยานพาหนะ                                        5              ปี

  สินทรัพย์อื่น                                        5              ปี
  ----------------------------------------------- -------------- --------

  1.2.9 สินทรัพย์ที่ไม่ได้ใช้ในการดำเนินงาน แสดงราคาทุนหลังหักค่าเสื่อมราคาสะสม ณ วันที่
  ไม่ได้ใช้ในการดำเนินงานสุทธิจากค่าเผื่อการด้อยค่า(ถ้ามี)

  1.2.10 สิทธิการเช่า
  ซึ่งแสดงรวมอยู่ในสินทรัพย์ไม่หมุนเวียนอื่นแสดงตามราคาทุนหลังหักค่าตัดจำหน่ายสะสมและค่าเผื่อการด้อยค่า
  (ถ้ามี) ค่าตัดจำหน่ายตัดตามอายุการเช่าเป็นระยะเวลา 5-30 ปี
  และบันทึกเป็นค่าใช้จ่ายในงบกำไรขาดทุน

  1.2.11 เงินตราต่างประเทศใช้อัตราแลกเปลี่ยน ดังนี้

    - รายการที่เกิดขึ้นระหว่างปีแปลงค่าเป็นเงินบาท โดยใช้อัตราแลกเปลี่ยน ณ วันที่เกิด
    รายการ

  - สินทรัพย์และหนี้สิน ณ วันสิ้นปีแปลงค่าเป็นเงินบาท โดยใช้อัตรา
  แลกเปลี่ยนตามประกาศของธนาคารแห่งประเทศไทย ณ วันที่ในงบดุล

  - กำไรหรือขาดทุนจากอัตราแลกเปลี่ยน บันทึกเป็นรายได้หรือค่าใช้จ่ายใน งบกำไรขาดทุน

  1.2.12 บริษัทบันทึกภาษีเงินได้ที่ต้องจ่ายชำระเป็นค่าใช้จ่ายของรอบระยะเวลาบัญชี
  ตามอัตราภาษีที่ประกาศใช้ ณ วันที่ในงบดุล

1.2.13 บริษัทบันทึกการจ่ายเงินสมทบเข้ากองทุนสำรองเลี้ยงชีพ
และกองทุนทดแทนเป็นค่าใช้จ่ายของรอบระยะเวลาบัญชี

  1.2.14 กำไรต่อหุ้นขั้นพื้นฐาน
  คำนวณโดยการหารกำไรสุทธิประจำปีของแต่ละปีด้วยจำนวนหุ้นสามัญถัวเฉลี่ยถ่วงน้ำหนักที่ออก ณ
  วันสิ้นปีของแต่ละปี

  1.2.15 นโยบายการบัญชีที่ใช้ดุลยพินิจของผู้บริหารและการประมาณการ

  เพื่อให้การจัดทำงบการเงินให้เป็นไปตามหลักการบัญชีที่รับรองทั่วไป
  ฝ่ายบริหารต้องใช้การประมาณการและตั้งข้อสมมติฐานหลายประการ
  ซึ่งมีผลกระทบต่อจำนวนเงินที่เกี่ยวกับรายได้ ค่าใช้จ่าย สินทรัพย์และหนี้สิน
  และการเปิดเผยข้อมูลเกี่ยวกับสินทรัพย์และ หนี้สินที่อาจเกิดขึ้น
  ซึ่งผลที่เกิดขึ้นจริงอาจแตกต่างไปจากจำนวนที่ประมาณการไว้
  ทั้งนี้ฝ่ายบริหารต้องใช้ดุลยพินิจและการประมาณการในส่วนที่เป็นสาระสำคัญ
  ซึ่งมีผลกระทบต่อจำนวนเงินและการเปิดเผยข้อมูลในงบการเงิน ดังนี้

  - ค่าเผื่อหนี้สงสัยจะสูญ

  บริษัทได้ประมาณค่าเผื่อหนี้สงสัยจะสูญ
  โดยฝ่ายบริหารพิจารณาจากจำนวนที่คาดว่าจะเรียกเก็บเงินไม่ได้จากประสบการณ์ในอดีต
  สภาวะเศรษฐกิจ และความสามารถในการชำระหนี้ของลูกหนี้

  - ค่าเผื่อสินค้าล้าสมัย

  บริษัทประมาณค่าเผื่อสินค้าล้าสมัย โดยพิจารณาจาก
  สินค้าที่จะมีการขายลดราคาตามราคาที่คาดว่าจะขายได้
  ซึ่งพิจารณาจากภาวะตลาดและข้อมูลการขายลดราคาในอดีต

  - ค่าเผื่อการด้อยค่าของอสังหาริมทรัพย์รอการขาย

  บริษัทได้ประมาณค่าเผื่อการด้อยค่าของอสังหาริมทรัพย์รอการขายเมื่อมูลค่าที่คาดว่าจะขายได้ลดลง
  โดยในการพิจารณามูลค่าที่คาดว่าจะขายได้นั้นบริษัทได้พิจารณาราคาประเมิน
  และปัจจัยอื่นที่มีผลต่อราคารวมถึงค่าใช้จ่ายในการขาย

  - ค่าเผื่อการด้อยค่าของสิทธิการเช่า

  สิทธิการเช่า ซึ่งจะทำการทดสอบการด้อยค่า
  โดยใช้วิธีประมาณมูลค่ายุติธรรมจากการคำนวณมูลค่าปัจจุบันของกระแสเงินสดที่คาดว่าจะได้รับ

  - การด้อยค่า

  สินทรัพย์คงเหลือตามบัญชีของบริษัทมีการทบทวน ณ ทุกวันที่ในงบดุลว่ามีข้อ
  บ่งชี้เรื่องการด้อยค่าหรือไม่ ในกรณีที่มีข้อบ่งชี้บริษัทจะทำการประมาณมูลค่าที่คาดว่าจะได้รับคืน

  - ประมาณการหนี้สิน

  ประมาณการหนี้สินจะรับรู้ในงบดุลเมื่อบริษัทมีภาระหนี้สินที่เกิดขึ้น ซึ่งเกิดจากเหตุการณ์ในอดีต
  และมีความเป็นไปได้ค่อนข้างแน่ที่จะสูญเสียทรัพยากรเชิงเศรษฐกิจเพื่อจ่ายชำระภาระผูกพันดังกล่าว
  โดยสามารถประมาณมูลค่าภาระ ผูกพันได้อย่างน่าเชื่อถือ

  - มูลค่ายุติธรรมของเครื่องมือทางการเงิน

  การประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่สามารถหาราคาได้ในตลาดซื้อขายคล่อง
  ฝ่ายบริหารได้ใช้ดุลยพินิจในการประมาณมูลค่ายุติธรรมของเครื่องมือทางการเงิน
  โดยคำนวณตามหลักเกณฑ์การประเมินมูลค่าที่เป็นที่ยอมรับกันทั่วไป
  ซึ่งตัวแปรที่ใช้ในการคำนวณมาจากการเทียบเคียงกับตัวแปรที่มีอยู่ในตลาด
  โดยคำนึงถึงสภาพคล่อง ข้อมูลความสัมพันธ์
  และการเปลี่ยนแปลงของมูลค่าของเครื่องมือทางการเงินในระยะยาว

(2) คำอธิบายและการวิเคราะห์ฐานะการเงินและผลการดำเนินงานฐานะการเงิน - งบการเงินรวม

2.1 ฐานะการเงิน ณ.วันที่ 31 ธันวาคม 2552 บริษัทฯมีสินทรัพย์รวมเท่ากับ 546.59 ล้านบาท เพิ่มขึ้น เท่ากับ 22.75 ล้านบาท หรือเพิ่มขึ้น 4.34 % การเพิ่มขึ้นของสินทรัพย์ส่วนใหญ่มาจากการเพิ่มขึ้นของสินค้าคงเหลือจำนวน 11.07 ล้านบาท ลูกหนี้คงเหลือเพิ่มขึ้นจำนวน 4.17 ล้านบาท และสินทรัพย์หมุนเวียนอื่นเพิ่มขึ้น 10.69 ล้านบาท หนี้สินรวมเท่ากับ 150.54 ล้านบาท เพิ่มขึ้นจากปี 2551 เท่ากับ 16.67 ล้านบาท หรือเพิ่มขึ้น 12.45 % การเพิ่มขึ้นของหนี้สินส่วนใหญ่มาจากการเพิ่มขึ้นของเจ้าหนี้การค้าและตั๋วเงินจ่ายจำนวน 25.78 ล้าน

2.2 ผลการดำเนินงาน ในปี 2552 บริษัทฯมีรายได้รวม 525.54 ล้านบาท เมื่อเทียบกับปี 2551
จำนวน 509.14 ล้านบาท เพิ่มขึ้น 16.40 ล้านบาท หรือเพิ่มขึ้น 3.22 %
โดยมีรายได้จากการขายสินค้าสำเร็จรูปเท่ากับ 508.15 ล้านบาท เมื่อเทียบกับปี 2551 จำนวน
490.91 ล้านบาท เพิ่มขึ้น 17.24 ล้านบาท หรือเพิ่มขึ้น 3.51% เนื่องจากการเพิ่มร้านสาขา
และมีรายได้จากการบริการเครื่องแบบเฉพาะกิจ เท่ากับ 97.95 ล้านบาทเมื่อเทียบกับปี 2551
จำนวน 90.54 ล้านบาท เพิ่มขึ้น 7.41 ล้านบาทหรือเพิ่มขึ้น 8.18%
เนื่องจากสินค้ามีคุณภาพในราคาที่เหมาะสม รวมถึงการบริการหลังการขายที่ดี
ทำให้มีลูกค้าเพิ่มมากขึ้น

2.3 ความสามารถในการทำกำไร ในปี 2552 บริษัทฯ มีกำไร 6.91 ล้านบาท เมื่อเทียบกับปี
2551 กำไร 3.17 ล้านบาท รายได้รวมเพิ่มขึ้น 16.40 ล้านบาท ต้นทุนขายลดลง 2.44 ล้านบาท
ซึ่งทำให้อัตราส่วนกำไรขั้นต้นเพิ่มขึ้น 2.19% ค่าใช้จ่ายรวมเพิ่มขึ้น 12.27 ล้านบาท
ทั้งนี้ค่าใช้จ่ายที่เพิ่มขึ้นเนื่องจากมีเพิ่มร้านสาขาและมีค่าใช้จ่ายในการส่งเสริมการขายเพิ่มขึ้น

2.4 สภาพคล่อง บริษัทฯมีสภาพคล่องทางการเงินในปี 2552 เท่ากับ 1.33 ในขณะที่ปี 2551 เท่ากับ 1.29 ระยะเวลาการขายสินค้าเร็วกว่าปี 2551 คือ160 วัน จากเดิม 166 วัน การหมุนเวียนสินค้าคงเหลือเพิ่มขึ้น คือ 2.26 จากเดิม 2.16 

2.5 คุณภาพของสินทรัพย์ บริษัทฯได้ประเมินมูลค่าของสินทรัพย์ตามมาตราฐานการบัญชีฉบับ ที่ 36 เรื่องการด้อยค่าของสินทรัพย์และมาตราฐานการบัญชีฉบับที่ 40 เรื่องการบัญชีสำหรับเงินลงทุน ในตราสารหนี้และตราสารทุน เพื่อให้สินทรัพย์ของบริษัทฯแสดงในงบดุลด้วยมูลค่าที่ถูกต้อง

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

(3) ค่าตอบแทนของผู้สอบบัญชี

  1. ค่าตอบแทนจากการสอบบัญชี

บริษัทและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของบริษัทในรอบปีที่ผ่านมามีจำนวนเงินรวม 435,000 บาท

  2. ค่าบริการอื่น

  - ไม่มี